*Likumprojekts*

**Grozījumi Sabiedrības integrācijas fonda likumā**

Izdarīt Sabiedrības integrācijas fonda likumā (Latvijas Republikas Saeimas un Ministru Kabineta Ziņotājs, 2001, 16.nr.; 2004, 23.nr.; 2009, 14.nr.; Latvijas Vēstnesis, 2010, 205.nr.; 2011, 46.nr.) šādus grozījumus:

1. Aizstāt 2.panta pirmajā daļā vārdus „apstiprina Fonda padome” ar vārdiem „izdod Ministru kabinets”.
2. 3.pantā

papildināt otro daļu ar 1.1punktu šādā redakcijā:

„11) piesaistīt līdzekļus sabiedrības integrācijas un publiskā un nevalstiskā sektora attīstības projektu īstenošanai. Fonda kā projekta īstenotāja (pakalpojuma sniedzēja) darbība pieļaujama tikai ar Ministru kabineta lēmumu;”;

papildināt panta otro daļu ar 11.punktu šādā redakcijā:

„11) izstrādāt Fonda darbības stratēģiju atbilstoši attīstības plānošanas dokumentiem.”.

1. 9.pantā:

papildināt pirmās daļas 2.punktu aiz vārdiem „Valsts prezidenta pārstāvis” ar vārdiem „Valsts kancelejas pārstāvis”;

papildināt pantu ar 3.1 daļu šādā redakcijā:

„(31) Fonda pieņemtos lēmumus var atcelt Ministru prezidents, ja tas skar valsts budžeta izlietojumu un ir prettiesisks.”;

izteikt ceturto daļu šādā redakcijā:

„(4)   Fonda padomes locekļi no sava vidus ievēlē Fonda padomes priekšsēdētāju uz pieciem gadiem, kas vada Fonda padomes darbu. Viena un tā pati persona nedrīkst būt padomes priekšsēdētājs ilgāk kā piecus gadus pēc kārtas.”;

papildināt pantu ar sesto daļu šādā redakcijā:

„(6) Fonda padomē pārstāvētos ministrus var aizvietot ministra pilnvarota persona, kas ir ministrijas parlamentārais sekretārs, valsts sekretārs, valsts sekretāra vietnieks vai cita vadības līmeņa amatpersona.”.

1. Papildināt 10.pantu ar piekto daļu šādā redakcijā:

„(5) Fonda padome sēdēs klātienē lemj par:

1. Fonda darbības stratēģiju;
2. gada prioritātēm un sasniedzamajiem rezultātiem;
3. Fonda īstenojamajiem papildu uzdevumiem un aktivitātēm (iniciatīvām);
4. Fondam piešķirto valsts budžeta līdzekļu izlietojumu;
5. Fonda valsts budžeta ilgtermiņa saistību uzņemšanos Eiropas Savienības politiku instrumentu un pārējās ārvalstu finanšu palīdzības līdzfinansētos projektos un pasākumos;
6. konkursa nolikumu prasībām;
7. audita ziņojumiem;
8. pārskatiem par gada rezultātu izpildi.”.
9. Papildināt 11.panta trešo daļu aiz vārdiem „atklātā konkursā” ar vārdiem „uz pieciem gadiem, bet ne vairāk kā uz diviem termiņiem pēc kārtas”.
10. Papildināt 15.pantu ar trešo daļu šādā redakcijā:

„(3) Par Fonda darbības tiesiskumu ir atbildīgs Fonda padomes priekšsēdētājs.”.

1. Papildināt pārejas noteikumus ar 6.punktu šādā redakcijā:

„6. Pēc tam, kad stājušies spēkā grozījumi šā likuma 2., 3., 9., 10., 11. un 15.pantā:

1)  Fonda padomes loceklis, kas ir Valsts kancelejas pārstāvis, ieņem Fonda padomes locekļa amatu likuma spēkā stāšanās dienā.

2)  Ministru kabinets izdod šā likuma 2.panta pirmajā daļā paredzētos Ministru kabineta noteikumus līdz 2019.gada 1.jūnijam, nosakot Fonda darbību.

3) Ministru kabinets izdod grozījumus Ministru kabineta 2011.gada 27.septembra noteikumos Nr.727 „Kārtība, kādā tiek izraudzītas nevalstiskās organizācijas darbam Sabiedrības integrācijas fonda padomē” līdz 2019.gada 1.jūnijam.

4) Fonda padome izsludina atklātu konkursu uz Fonda sekretariāta direktora amatu ne vēlāk kā līdz 2019.gada 1.martam un ieceļ jaunu sekretariāta direktoru ne vēlāk kā līdz 2019.gada 1.jūnijam.

5) Sekretariāta direktors, kas pilda savus pienākumus līdz 2019.gada 1.jūnijam, turpina tos pildīt līdz tiek iecelts jauns sekretariāta direktors. Pēc jauna sekretariāta direktora iecelšanas sekretariāta direktors nodrošina, lai ar amata pienākumu izpildi saistītā manta, dokumenti un citas lietas tiktu nodotas jaunajam sekretariāta direktoram saskaņā ar pieņemšanas un nodošanas aktu.

6) Fonds, administrējot valsts budžeta apakšprogrammas sabiedrības integrācijas jomā, līdz 2021.gada 1.janvārim atrodas kultūras ministra funkcionālajā pārraudzībā.

7) Gadījumos, ja Fonds īsteno Eiropas Savienības fondu projektu, tad Fonds ir funkcionāli padots tam Ministru kabineta loceklim, kuram ir padota atbildīgā iestāde Eiropas Savienības struktūrfondu un Kohēzijas fonda 2014. – 2020.gada plānošanas perioda vadības likuma izpratnē.”.

Likums stājas spēkā 2019.gada 1.janvārī.

Kultūras ministre D. Melbārde

Vīza: Valsts sekretāre D.Vilsone

Rancāne-Delekolē 67330310

Sanita.Rancane-Delekole@km.gov.lv